3 priedas ELEKTROS ENERGIJOS DEKLARAVIMO, APSKAITOS IR APMOKĖJIMO SĄLYGOS

1. TAIKYMO SRITIS
2. Sąlygos taikomos Klientams, pasirinkusiems tarifų planus su pastovia dedamąja, užsisakiusiems elektroninės sąskaitos paslaugą, su Bendrove sudariusiems susitarimą dėl apskaitos pagal vidutinį suvartojimą taikymo.
3. SKAITIKLIO RODMENŲ DEKLARAVIMO IR VIDURKIO APSKAIČIAVIMO SĄLYGOS
4. Klientui per Elektros energijos pirkimo–pardavimo ir paslaugų teikimo sutartyje (toliau – Sutartis) numatytą ataskaitinį laikotarpį priskaitytos elektros energijos kiekis ir mokėtina suma nurodomi Bendrovės Sąskaitose, išrašomose ataskaitinio mėnesio data, ir iki poataskaitinio mėnesio 10 (dešimtos) kalendorinės dienos pateikiami savitarnos svetainėje e.ignitis.lt (toliau – Savitarnos svetainė) arba kitu su Klientu sutartu būdu.
5. Objektui, turinčiam pakankamą 12 mėnesių suvartojimo istoriją (suvartojimo istorija skaičiuojama Kliento sutarties galiojimo laikotarpiu), vidurkis apskaičiuojamas kiekvieno Sutartyje nurodyto objekto elektros apskaitos prietaiso (toliau – Skaitiklis) kiekvienai skalei pagal formulę:

**We=∑Wn/N**

Kur:

We – apskaičiuotas per kalendorinį mėnesį vidutiniškai suvartotos elektros energijos (toliau – EE) kiekis (kWh), naudojamas mokėtinai sumai už ataskaitinį laikotarpį apskaičiuoti.

∑Wn – per praėjusius paeiliui einančius N mėnesių suvartotas EE kiekis (kWh).

N – mėnesių skaičius.

1. Privataus kliento objektui, neturinčiam pakankamos 12 mėnesių suvartojimo istorijos ar per paskutinius 6 mėnesius neturinčiam suvartojimo, taikomas vidutiniškai objekte suvartojamos elektros energijos kiekis, kuris nustatomas pagal objekte esančią galią iki 7 kW (imtinai) ir daugiau nei 7 kW. Klientas tokiu atveju gali pasirinkti vidutinio suvartojimo dydį, priklausomai nuo planuojamo suvartoti elektros energijos kiekio.
2. Bendras visų Sutartyje nurodytų objektų (kuriuose skaičiuojamas vidutinis elektros energijos suvartojimas) vidurkis pinigine išraiška (Eur) apskaičiuojamas pagal formulę:

Kur:

WL – Bendras visų Sutartyje nurodytų objektų Vidurkis pinigine išraiška, Eur,

We – Vidurkis, apskaičiuotas kiekvieno objekto kiekvieno Skaitiklio kiekvienai skalei, kWh,

K – laiko zonai taikoma kaina, Eur.

1. Klientas turi teisę faktinius Skaitiklio rodmenis pranešti Bendrovei bet kuriuo metu 31-ame punkte numatytais būdais.
2. Klientas privalo faktinius Skaitiklio rodmenis pranešti kiekvienų metų gruodžio mėnesį, taip pat prieš keisdamas tarifą ar tarifo planą ir / ar ataskaitiniu laikotarpiu, prieš keičiantis elektros energijos kainoms, jei tai nesutampa su gruodžio mėnesiu.
3. Per ataskaitinį laikotarpį objekte suvartotas EE kiekis apskaičiuojamas šiais būdais:

8.1. Jei per ataskaitinį laikotarpį nėra užfiksuotų rodmenų – pagal Vidurkį už visą ataskaitinį laikotarpį;

8.2. Jei per ataskaitinį laikotarpį yra užfiksuotų rodmenų – pagal didžiausius užfiksuotus rodmenis per ataskaitinį laikotarpį, nepriklausomai nuo jų užfiksavimo dienos.

1. VIDURKIO PERSKAIČIAVIMO IR SĄSKAITŲ APMOKĖJIMO SĄLYGOS
2. Vidurkis perskaičiuojamas, jeigu, užfiksavus faktinius Skaitiklio rodmenis, perskaičiuoto Vidurkio procentinis pokytis lyginant su Vidurkiu iki perskaičiavimo yra lygus arba viršija Bendrovės nustatytą procentinę reikšmę. Vidurkis perskaičiuojamas pagal šių Sąlygų 3-ame punkte pateiktą formulę.
3. Jei užfiksavus naujus faktinius rodmenis nustatoma, kad vidurkio taikymo laikotarpiu keitėsi kainos, tokiu atveju vidurkis, apskaičiuotas pagal paskutinio ir priešpaskutinio patikrinimo metu užfiksuotus faktinius rodmenis, palyginamas su iki tol taikytu vidurkiu. Jei vidurkio pokytis didesnis nei Bendrovės nustatyta maksimali procentinė reikšmė, atliekamas vidurkio perskaičiavimas atgaline data ir ankstesnėmis kainomis. Informacija apie atliktą perskaičiavimą pateikiama to ataskaitinio laikotarpio, kurio metu užfiksuoti faktiniai rodmenys, patikslinančioje Sąskaitoje.
4. Jei susidaro permoka, ji įskaitoma kaip Kliento apmokėjimas pagal Sąskaitas, kurios bus išrašytos ateityje. Klientui pateiktus rašytinį prašymą (savitarnos svetainėje e.ignitis.lt, elektroniniu paštu, raštu), permoka gali būti grąžinta į pageidaujamą banko sąskaitą.
5. Informacija apie užfiksuotą Skirtumą ir koreguojamą Vidurkį Klientui pateikiama Sąskaitose.
6. Kitos Kliento skolos Bendrovei už suvartotą elektros energiją ir su tuo susijusias paslaugas, įtraukiamos į išrašomą Sąskaitą.
7. ELEKTRONINIŲ SĄSKAITŲ UŽSAKYMAS IR PATEIKIMAS
8. Pateikti užsakymą gauti Elektroninę sąskaitą (toliau – E. sąskaita) Klientas gali banko, kuriame yra Kliento sąskaita (toliau – Bankas), padalinyje ar elektroninės bankininkystės sistemoje ar atvykęs į Bendrovės Klientų aptarnavimo centrą. Jei E. sąskaitos gavėjas nesutampa su sutarties savininku, į interneto banką bus pateikiama dalinė E. sąskaita.
9. Prieš užsakydamas E. sąskaitos teikimo paslaugą, E. sąskaitos gavėjas privalo susipažinti su Banko E. sąskaitos teikimo sąlygomis ir Banko paslaugų teikimo bendrosiomis taisyklėmis, viešai skelbiamomis Banko interneto svetainėje, Banko interneto banke ar Banko padaliniuose.
10. Pagal prašymą susiklosčiusiems Banko ir E. sąskaitos gavėjo (mokėtojo) santykiams taikomos ir Banko paslaugų teikimo bendrosios taisyklės bei Banko mokėjimo paslaugų teikimo sąlygos.
11. Pasirašydamas prašymą, E. sąskaitos gavėjas sutinka, kad nurodyti asmens duomenys būtų perduoti E. sąskaitų siuntėjui (tiesiogiai ar per E. sąskaitų siuntėjo mokėjimo paslaugų teikėją ar kitą tarpininką), tam, kad E. sąskaitų siuntėjas, pateikdamas E. sąskaitas, patikrintų prašymą pateikusio asmens tapatybę.
12. Pateikus prašymą gauti E. sąskaitas, E. sąskaitos pradedamos teikti už einamąjį ataskaitinį laikotarpį.
13. Prašymas gali būti atmestas, jei Prašymą teikiantis asmuo nėra sudaręs prekių ar paslaugų pirkimo sutarties su E. sąskaitų siuntėju.
14. Kliento (mokėtojo) pateiktas naujas E. sąskaitos prašymas automatiškai nutraukia iki to laiko tai Sutarčiai galiojusį prašymą.
15. Pretenzijas dėl pateiktų E. sąskaitų turinio ir teisingumo priima ir nagrinėja E. sąskaitos siuntėjas. Pretenzijas dėl automatinio apmokėjimo, limito, nuskaitymo datos ir kt. priima ir nagrinėja Bankas.
16. E. sąskaitos siuntėjas teisės aktuose numatytais atvejais turi teisę keisti ar papildyti šias Sąlygas, apie tokius pakeitimus informuodamas Klientą Savitarnos svetainėje ir / arba internetiniame puslapyje, el. paštu (jei Klientas nurodęs), trumpąja SMS žinute (kai Klientas yra nurodęs mobiliojo telefono numerį, bet nenurodęs el. pašto), paštu (kai Klientas nenurodęs el. pašto ir mobiliojo telefono numerio). Klientas per 30 kalendorinių dienų nuo informacijos pateikimo dienos turi teisę nepritarti pakeitimams ir nutraukti Sutartį.
17. Klientams, norintiems gauti E. sąskaitą į interneto banką, Sąskaitos išrašomos pagal šių Sąlygų II-ame skyriuje nurodytas sąlygas. E. sąskaitų teikimą Klientas gali užsisakyti Banko padalinyje ar elektroninės bankininkystės sistemoje, nurodydamas savo (aštuonženklį) kliento kodą. E. sąskaita Klientui interneto banke nėra pateikiama, jei jos mokėtina suma yra mažesnė arba lygi 0.
18. Neapmokėtas Sąskaitos likutis už praeitą ataskaitinį laikotarpį pridedamas prie E. sąskaitos, formuojamos už einamąjį ataskaitinį laikotarpį.
19. Pateikti prašymą nutraukti E. sąskaitos teikimą Klientas gali Banko padalinyje ar elektroninės bankininkystės sistemoje, arba kreipdamasis į Bendrovę vienu iš 31 p. nurodytų būdų. Nutraukus E. sąskaitą, vidurkio taikymas Klientui išlieka.

SKOLŲ IŠIEŠKOJIMAS

1. Klientas įsipareigoja kiekvieną mėnesį apmokėti jam pateiktas Sąskaitas iki paskutinės mėnesio dienos, konkreti apmokėjimo data nurodoma Sąskaitoje. Sąskaitą galima apmokėti pasinaudojus elektroninės bankininkystės priemonėmis ar kitose įmokų surinkimo vietose (tikslus jų sąrašas pateikiamas www.ignitis.lt).
2. Klientui laiku neapmokėjus Sąskaitos, pradedamas taikyti skolos išieškojimo procesas, kuris susideda iš kelių etapų:
   1. Pranešimo siuntimas Klientui po Sąskaitos apmokėjimo termino (el. paštu, SMS ar paprastu paštu, jei Klientas nenurodė savo el. pašto ar mobiliojo telefono numerio). Pranešimas taip pat talpinamas Savitarnos svetainėje;
   2. Įspėjimo siuntimas Klientui suėjus pranešimo apmokėjimo terminui (pateikiamas el. paštu ir paprastu paštu). Įspėjimas taip pat talpinamas ir Savitarnos svetainėje;
   3. Suėjus įspėjimo apmokėjimo terminui pradedamas taikyti elektros energijos tiekimo nutraukimas;
   4. Praėjus 30 dienų po įspėjimo išsiuntimo, duomenys apie Kliento skolą perduodami skolų išieškojimo įmonei ir pradedamos taikyti kitos išieškojimo priemonės (duomenų perdavimas teisėtą interesą turintiems tretiesiems asmenims).
3. Bendrovė turi teisę tvarkyti Kliento asmens duomenis (įskaitant asmens kodą), o Klientui tinkamai nevykdant šioje Sutartyje nurodytų jam priklausančių mokėjimų, Bendrovė turi teisę perduoti asmens duomenis tretiesiems asmenims, įtraukti į asmenų skolų registrus, skelbti viešai (išskyrus viešą asmens kodo skelbimą), rinkti asmens duomenis skolos išieškojimo tikslais iš VĮ „Registrų centras“, kitų duomenų bazių.
4. KITOS NUOSTATOS
5. Klientas, negavęs Sąskaitos ar joje identifikavęs klaidas, įsipareigoja nedelsdamas apie tai informuoti Bendrovę vienu iš   
   31 p. nurodytų būdų.
6. Klientui, pranešusiam apie laikiną elektros energijos nevartojimą, laikino nevartojimo laikotarpiu, apskaita pagal vidutinį suvartojimą netaikoma.
7. Pranešti Skaitiklio rodmenis, sužinoti sumą, kuriai išrašyta Sąskaita, Klientas gali Savitarnos svetainėje, Klientų aptarnavimo telefonu 1802, +370 611 21802 (tik privatus) ar atvykęs į Bendrovės Klientų aptarnavimo centrą.
8. Kitus Kliento ir Bendrovės tarpusavio santykius reglamentuoja tarp Bendrovės ir Kliento sudarytos Sutartys, Visuomeninių elektros energijos kainų ir jų taikymo tvarka, Elektros energijos persiuntimo paslaugų kainų ir jų taikymo tvarka bei Lietuvos Respublikos teisės aktai.
9. Bendrovė teisės aktuose numatytais atvejais turi teisę keisti ar papildyti šias Sąlygas, apie tokius pakeitimus informuodama Klientą Savitarnos svetainėje ir / arba internetiniame puslapyje, el. paštu (jei Klientas nurodęs), trumpąja SMS žinute (kai Klientas yra nurodęs mobiliojo telefono numerį, bet nenurodęs el. pašto), paštu (kai Klientas nenurodęs el. pašto ir mobiliojo telefono numerio). Klientas per 30 kalendorinių dienų nuo informacijos pateikimo dienos turi teisę nepritarti pakeitimams ir nutraukti Sutartį.